Diari Oficial de la Generalitat Valenciana


Sumari del DOGV 9238, del 20-12-2021 (2021/12935)

RESOLUCIÓ de 2 de desembre de 2021, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit del capítol II, Transferències corrents, per import de cinquanta mil euros.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9238

Data del DOGV
:   20-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12657


Data del document
:   02-12-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 2 de desembre de 2021, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit del capítol II, Transferències corrents, per import de cinquanta mil euros. [2021/12079]  
El pressupost de LABORA, Servei Valencià d'Ocupació i Formació, aprovat per la Llei 4/2020, de 30 de desembre, de pressupostos de la Generalitat per a l'exercici 2021, recull una dotació inicial en el capítol II, «Compra de béns corrents i despeses de funcionament», de 60.713.501,00 euros, distribuïts entre els diferents subprogrames pressupostaris, dels quals 51.298.295,00 euros corresponen a l'aportació no condicionada de la Generalitat, 1.650.000,00 euros de l'FSE-PO 2014-2020 REACT-EU i 4.925.000,00 euros del Servei Públic Estatal d'Ocupació.  
Pel que respecta al subprograma 322.59, Administració i coordinació general, la dotació inicial és de 3.667.930,00 euros, que corresponen íntegrament a l'aportació no condicionada de la Generalitat, mentre que en el subprograma 322.54, Inserció laboral, és de 7.547.000,00 euros, dels quals 3.522.000,00 corresponen a l'aportació no condicionada de la Generalitat, 800.000,00 a l'FSE-PO 2014-2020 REACT-EU i 3.225.000,00 euros al Servei Públic Estatal d'Ocupació.  
  
Per necessitats de funcionament i davant la necessitat urgent de dotar de diferent material divulgatiu i promocional als dos Espais labora Mòbils que es posaran en marxa pròximament així com davant la insuficiència de crèdit per a escometre les despeses que es generen fins a final de l'exercici en el Servei Territorial de València, la directora general de Planificació i Serveis, proposa transferir crèdit del capítol II del subprograma 322.59, Administració i coordinació general, per import de 50.000,00 euros, incrementat en 30.000,00 euros en el mateix capítol i en el centre de despesa 0801 del subprograma 322.54, Inserció laboral, i en 20.000,00 euros en el mateix capítol i en el centre de despesa 0804 d'aquest mateix subprograma.  
Vist l'informe de la Intervenció Delegada en LABORA de data 29 d'octubre de 2021, tenint en compte el que es disposa en els articles 39, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els articles 8.3, 25.1.a i 26.1.a de la Llei 4/2020, de 30 de desembre, de pressupostos de la Generalitat per a l'exercici 2021; en l'article 27.2 de Decret 77/2019, de 7 de juny, del Consell, de regulació del procediment de gestió del pressupost de la Generalitat; en el Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA, Servei Valencià d'Ocupació i Formació; en l'article 106 de Llei 27/2018, de 27 de desembre, en què es modifica el punt 1 del capítol I de la Llei 3/2000, de 17 d'abril, per la qual es crea LABORA, Servei Valencià d'Ocupació i Formació; en el Decret 7/2019, de 20 de juny, del president de la Generalitat, pel qual determina les secretàries autonòmiques de l'Administració del Consell, i en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Transferir crèdit del capítol II del subprograma 322.59, Administració i coordinació general, per un import de 50.000,00 euros, finançats amb fons no condicionats de la Generalitat, tal com es detalla a continuació:  
  
Aplicacions pressupostàries de despesa que disminueixen: Import:  
00.91.09.0235.05902.4 ?50.000,00  
  
Aplicacions pressupostàries de despesa que augmenten: Import:  
35.10.36.9406.86642.8 30.000,00  
76.76.41.6942.50190.7 20.000,00  
  
València, 2 de desembre de 2021.- El secretari autonòmic d'Ocupació i director general de LABORA: Enric Nomdedéu i Biosca.